**Referat 4/19**

**Møte i FAU – Førde barneskule**

**29.08.2019**

**Stad** : Førde barneskule

**Tid** : Torsdag 29. august 2019 kl. 19.00

**Møtt og forfall:**

1A Forfall

1B Forfall

2AMariann Amsrud Husa

2B Forfall

3A Forfall

3B Lene Knapstad

4A Kristine Espeland Horne

4B Eirin Hegrenes

5A Hilde Elisabeth Hornnes

5B Gunvor Beate Bjordal Solvik

6A Forfall

6B Forfall

7A Forfall

7B Hilde Therese Nordberg

**Saksliste:**

17/19 Status frå bygg-gruppa

18/19 Eltilsyn på skulen?

19/19 Forslag om innkjøp av utebord til mellomsteget

20/19 Val av kasserar

21/19 Telefon på skuleveg/skule - er det eit problem?

22/19 Ute-prosjekt, presentasjon ved arkitekt

23/19 Tilkomne saker

**17/19 Status frå bygg-gruppa**

Byggruppa har hatt tre møte sidan den vart oppretta. Det eine møtet var med kommunalsjef Sæterdal og påtroppande kommunalsjef Stafsnes. Vi fekk der utlevert ein tilstandsanalyse av Førde barneskule av 14/2-19. Denne vart sendt rundt til raskt gjennomsyn. Byggruppa ønsker å legge byggprosjektet litt på is til ein ser korleis det går med uteprosjektet slik at ein ikkje kjem i konflikt med det.

Byggruppa ønsker at vi ber om eit møte med leiande vaktmeister for å klargjere om det er noko vi foreldra kan gjere på ein evt. dugnad. Dette for å ta tak i ting som ikkje er vesentlege manglar, men som kan betre heilskapsutrykket av skulen.

FAU ønsker å oppfordre skulen til å ta tak i mindre manglar/estetiske utfordringar som kan utbetrast av anten vaktmeister, elevar eller ved foreldredugnad.

**18/19 Eltilsyn på skulen?**

FAU har stilt spørsmål til skulen og vaktmeister på bakgrunn av nokre av bileta i tilstandsanalysen. Skulen svarar at dei har internkontrollar på det elektriske anlegget med Caverion. Det skal òg vere laga til fleire straumuttak og datapunkt slik at ein har fått redusert bruken av skøyteledningar. Det er òg kjøpt inn nye bærbare datamaskiner med ladbare dataskåp.

**19/19 Forslag om innkjøp av utebord til mellomsteget**

FAU ønsker å bruke eigne midlar til å kjøpe inn nokre rastebord til mellomsteget. Gunvor sjekkar med skulen om dette er ønskeleg.

FAU ønsker òg ei orientering om kva som finst av laust leikeutstyr som ballar, hoppetau o.l. og kva som er rutinane for innkjøp av slikt til klassane.

**20/19 Val av kasserar**

Eirin Hegrenes vart samrøystes valt.

**21/19 Telefon på skuleveg/skule - er det eit problem?**

FAU har bedt rektor om å sjekke med lærarane om det er problem med telefonbruk på skuleveg. Vi har ikkje fått tilbakemelding på spesifikke problem med telefon på skuleveg, men at skulen må bruke tid på å ordne opp i problem som oppstår i sosiale media på fritida.

FAU vil oppmode skulen om å legge inn bruk av sosiale media som fast punkt på foreldremøta og at ein oppmodar om at aldersgrensene på appar og spel vert følgt.

**22/19 Ute-prosjekt, presentasjon ved arkitekt Bjørn-Are Vollstad**

Bjørn-Are Vollstad presenterte teikningane for uteområdet til Førde barneskule. Desse har han før presentert for kommunalsjef, rektor og tilsette ved skulen.

Vollstad skal presentere prosjektet når saka skal opp i Formannskapet 19.09.19. Saka skal vidare opp i Bystyret 26.09.19.

Teikningane inneheld mellom anna balansebane, nedfelte trampoliner, zip-line, disser, fuglerededisser, sirkeldisse, klatrevegg, utegymapparat, kombinert basket- og fotballbane og mykje meir.

FAU ønsker at flest mogleg FAU-representantar møter på formannskapsmøtet 19.09.19 som tilhøyrarar.

Vidare ønsker ein at elevar og foreldre møter opp ved Førde rådhus om morgonen 26.09.19 og har ein roleg aksjon der med plakatar og slagord når bystyrerepresentantane kjem til møtet. Ein ønskjer ideelt sett eit samarbeid med skulen om dette slik at tilsette kan følgje elevar som ikkje har høve til å møte i lag med foreldre.

**23/19 Tilkomne saker**

Førde kommune har via rektor bedt FAU kome med innspel på område i Førde barneskule sin krins som kan reknast som farleg skuleveg. Følgande stadar vart nemnde:

Vegen langs muren ved kyrkja (utbygginga av Falkenstein har ført til auka trafikk her)

Fotgjengarovergang mellom Lysthaugen og Viking.

Kryssing av E39 Byggmakker/Bunnpris på Bruland

Fotgjengarfeltet ved Sandbrekka

Manglande belysning i Gjelet

Manglande gangveg ved Korsavegen

Heile Kyrkjevegen er smal og vanskeleg å ferdast i for gåande og syklande

Referent: Hilde Therese Nordberg

Førde, 03.09.19